Kontorelev med specialet Offentlig administration, Kolding Kommune | Ofir.dk
Kickstart din karriere som kontorelev hos Kolding Kommune
Ansættelsestidspunkt: 1. september 2018 - 31. august 2020
Kolding Kommune søger 7 kontorelever med specialet Offentlig administration pr. 1. september 2018. Hos os bliver du klædt godt på til fremtiden, og der er plads til ambitioner og drømme.
”Kolding – vi designer livet” hedder kommunens vision. Designtænkning, hvor vi inddrager brugerne, tænker ud af boksen og samarbejder på tværs, er en del af vores hverdag.
En spændende allround 2-årig kontoruddannelse, som veksler mellem skole og praktik
Gode karrieremuligheder. Uddannelsen giver adgang til efteruddannelse, bl.a. Kommunom og Diplomuddannelse
Varierede arbejdsopgaver inden for bl.a. økonomi, sagsbehandling, administration, IT, og kommunikation med borgere
Mulighed for at komme rundt i flere afdelinger afhængigt af dine personlige interesser
Et godt sammenhold blandt eleverne, bl.a. igennem Elevklubben, som tilbyder både faglige og sociale arrangementer
Du udviser initiativ, og er nysgerrig. Du er god til at arbejde selvstændigt og i teams. Du brænder for at arbejde på en spændende arbejdsplads, med mange udfordringer og fremtidsmuligheder. Du tager aktivt, og engageret ansvar for din uddannelse.
Du skal have lyst til at arbejde på en arbejdsplads, hvor der er mange forskellige typer af opgaver og mennesker.
Du er god til at kommunikere – både skriftligt og mundtligt og har flair for økonomi. Som en naturlig ting skal du interessere dig for samfundet omkring dig.
Du skal inden 1. september 2018 have afsluttet og bestået en af følgende grundforløb:
HG2 eller EUX fra en handelsskole, der giver adgang til kontoruddannelsen med speciale i offentlig administration
En gymnasial uddannelse (STX, HF, HTX eller HHX) som suppleres med et EUD-forløb
Løn: Løn og ansættelsesvilkår efter gældende overenskomst.
Så gå ind på www.elev.kolding.dk eller kontakt Susanne Skriver Ipsen på telefon 79 79 76 24 eller e-mail: suip@kolding.dk
Ansøgning sendes elektronisk via knappen "Ansøg" og vedhæft CV og relevante eksamenspapirer eller seneste terminskarakterer.
Ansøgningsfrist: Senest den 28. februar 2018
Ansættelsessamtaler: Ansættelsessamtalerne forventes at blive holdt i uge 11 2018. Ved ansættelsessamtalerne vil der blive afholdt en skrive-test efterfølgende af en halv times varighed.
329752692